Държавен вестник, бр. 50, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  50
Чл. 14. (1) Конструкторът представя на 
комисията за проверка и одобрение всички 
разчети, чертежи, технологии, модели и макети 
на военното ВС.
(2) Конструкторът изготвя и представя на 
комисията и проект на техническа документация 
на военното ВС. Техническата документация на 
военното ВС трябва да позволява внасянето 
на изменения и допълнения чрез замяна или 
добавяне на листове.
(3) Конструкторът построява най-малко един 
опитен образец на военното ВС и предлага на 
комисията програми за наземни и летателни 
изпитвания. Програмите за наземни и летателни 
изпитвания на опитния образец се утвържда-
ват от директора на Института по отбрана по 
предложение на комисията.
(4) Опитният образец се вписва в Регистъра 
на военните ВС на Република България, като 
върху него се нанасят съответните национа-
лен и регистрационни знаци. Вписването на 
опитния образец в регистъра се извършва, без 
той да има сертификат за типа и сертификат 
за летателна годност. 
Чл. 15. (1) Комисията на базата на резулта-
тите от аеродинамичните и якостните разчети, 
лабораторните и стендовите изследвания, назем-
ните и летателните изпитвания на прототипа 
изготвя справка за съответствието на типа 
военно ВС с нормите за летателна годност. 
Справката се изготвя в съответствие с реда за 
оценка на съответствието.
(2) След приключване на работата си коми-
сията изготвя доклад до директора на Института 
по отбрана, към който се прилага справката 
за съответствие. Директорът на Института по 
отбрана утвърждава доклада и разпорежда 
издаването на сертификат за типа.
Чл. 16. (1) Сертификат за типа се издава, 
когато всички изисквания, произтичащи от 
нормите за летателна годност на военни ВС, 
са удовлетворени и отразени в справката за 
съответствие.
(2) Сертификатът за типа на военното ВС се 
подписва от директора на Института по отбрана 
в двуседмичен срок от завеждане на доклада 
в деловодството на Института по отбрана и се 
подпечатва с печата на Института по отбрана.
(3) Получаването на сертификат за типа, за 
съответния тип военно ВС, може да се извърши 
в друга държава по преценка на министъра 
на отбраната при направено предложение от 
директора на Института по отбрана, ако съот-
ветните норми за летателна годност на военни 
ВС са по-високи или равни от действащите в 
Република България. 
(4) В случаите по ал. 3 не се прилагат из-
искванията на чл. 14, ал. 3 за утвърждаване на 
програмите за наземни и летателни изпитвания.
Чл. 17. При издаването на сертификат за типа 
Институтът по отбрана изготвя сертификацион-
на таблица, неразделна част от сертификата за 
типа. В сертификационната таблица се вписват 
сертификационните данни (характеристични 
данни и параметри) на типа военно ВС.
Чл. 18. (1) Всички разчети, чертежи, техноло-
гии, спецификации на материали и техническата 
документация, по които е построен опитният 
образец, се подпечатват с печата на Института 
по отбрана при издаването на сертификат за 
типа и не подлежат на унищожаване.
(2) Изменения в разчетите, чертежите, тех-
нологиите, спецификациите на материалите и 
техническата документация се допускат само 
с предварително писмено разрешение на Ин-
ститута по отбрана.
Чл. 19. Сертификатът за типа заедно със 
сертификационната таблица се съхраняват от 
конструктора и могат да се унищожават само 
с разрешение на директора на Института по 
отбрана.
Чл. 20. В случаите, когато конструкторът 
няма намерение да строи (произвежда) други 
серийни военни ВС от този тип, а опитният 
образец се явява единственото военно ВС от 
този тип, този факт се декларира в заявката. 
В тези случаи Институтът по отбрана след 
сертификата за типа издава и сертификат за 
летателна годност на конкретното военно ВС.
Чл. 21. (1) В случаите, когато конструкторът 
проектира и построи друго военно ВС, подоб-
но на това, за което е издаден сертификат за 
типа, но някои от данните му се различават от 
тези, посочени в сертификационната таблица, 
то това военно ВС се счита за друг тип и за 
него се прилагат разпоредбите за издаване на 
сертификат за типа по този раздел.
(2) Промени във военните ВС, чиито данни 
остават същите като посочените в сертифика-
ционната таблица, се считат за модификации 
и спрямо тях не се прилага процедурата за 
издаване на сертификат за типа.
Чл. 22. (1) За всяко произведено серийно 
военно ВС се издава индивидуален сертификат 
за летателна годност на базата на заявка от 
производителя и декларация на производителя 
за качество и съответствие.
(2) Декларацията за качество и съответствие 
удостоверява, че серийното военно ВС е произ-
ведено по одобрената от Института по отбрана 
документация на опитния образец.
(3) На базата на заявка от производителя и 
декларация за качество и съответствие Инсти-
тутът по отбрана издава експортен сертификат 
за летателна годност, когато военното ВС е 
предназначено за износ в чужбина.
(4) Сертификатите за летателна годност се 
издават в двуседмичен срок след завеждане 
на заявките по ал. 1 и 3 в деловодството на 
Института по отбрана.